ՀՀԿ-ն 10 ծրագրային առաջնահերթություններից մեկն է համարել մատչելիությունը՝ առաջարկները զետեղելով «Մատչելի Երևան» խորագրում։ Հանրապետականները իրենց տեսլականում նշել են հայտնի ձևակերպումը. «Մենք համոզված ենք, որ եթե քաղաքը հարմար է տեղաշարժման սահմանափակումներ ունեցող մարդկանց համար, ուրեմն հարմար է բոլորի համար»։ Կուսակցությունը նշում է՝ իրենց տեսլականը հենվում է մարդակենտրոն մայրաքաղաք ունենալու հրամայականի վրա և որ այն արտացոլված է իրենց բոլոր ծրագրային դրույթներում։